### Beslutning

[adresse] forslag godkendt.

### Sagsfremstilling

## Resume og sagens baggrund

Indstillingsudvalget skal årligt udarbejde en indstilling til fordeling af § 18 midler. Der er indkommet 90 ansøgninger om støtte i 2023.

Puljen til fordeling i 2022 udgør i alt 2.414.164 kr. inkl. ubrugte midler fra 2021.

## Indstillinger

Sundheds- og Myndighedschefen indstiller, at Indstillingsudvalget udarbejder forslag til fordeling af § 18 midler.

## Behandling

Indstillingsudvalget, Økonomiudvalget, Kommunalbestyrelsen.

## Sagsfremstilling

Ifølge Servicelovens §18, skal kommunalbestyrelsen årligt afsætte et beløb til støtte af frivilligt socialt arbejde. I 2022 er der afsat 2.259.897 kr. Der er 154.267kr. i ubrugte midler fra 2021. Det samlede beløb til fordeling i 2022 er derfor 2.414.164 kr.

Kommunalbestyrelsen vedtager kriterier for fordelingen af §18 midler. De gældende kriterier blev vedtaget på kommunalbestyrelsesmødet den 26. august 2020 (vedlagt). Af kriterierne fremgår, at indstilling til fordeling af § 18 midler foretages af Indstillingsudvalget og Integrationsudvalget. Integrationsudvalget behandler § 18 ansøgninger fra foreninger med aktiviteter på integrationsområdet og Indstillingsudvalget de øvrige ansøgninger. Efter dialogmøde med Frivilligrådet d. 20. juni 2022 bakker Indstillingsudvalget op om Frivilligrådets udarbejdede retningsgivende kriterier og ændrede ansøgningsskema.

Der er afsat særskilt budget til aktiviteter på integrationsområdet.
Indstillingsudvalget udarbejder et forslag til fordeling af § 18 midler, som Kommunalbestyrelsen skal godkende.

Kommunalbestyrelsen vedtager årligt prioriteringer for fordelingen af §18 midlerne. Prioriteringerne for fordeling af midler for 2022 blev vedtaget på mødet den 26. august 2020 (vedlagt). Disse skal danne grundlag for den fordeling, som Indstillingsudvalget foretager.

Der er indkommet 90 ansøgninger.

## Økonomiske konsekvenser

Ingen. Bevillingerne tages fra de afsatte § 18 midler.

### Sagens forløb

23-11-2022 Indstillingsudvalget
Udsat.
12-12-2022 Indstillingsudvalget
Fordelt som det fremgår af listen.
14-12-2022 Økonomiudvalget
Anbefales.